
Nolikuma ___.pielikums 
PRASĪBAS UN TEHNISKĀ SPECIFIKĀCIJA
PRASĪBAS 

1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji, kuru veicamo pakalpojumu vērtība ir vismaz 10 000 eiro bez PVN, pretendenta norādītās personas, uz kuras iespējām Pretendents balstās, lai apliecinātu, ka tā kvalifikācija atbilst nolikuma prasībām, ir reģistrēti, licencēti vai sertificēti atbilstoši attiecīgās valsts normatīvo aktu prasībām.
2. Pretendents ir licencēts naftas produktu mazumtirdzniecības veikšanai. Pretendents nodrošina speciālās atļaujas (licences) spēkā esamību visā līguma darbības laikā.
3. Ja piedāvājumu iesniedz personu apvienība, un Pasūtītājs pieņems lēmumu slēgt iepirkuma līgumu ar konkrēto personu apvienību, tai būs jāreģistrējas komercreģistrā (vai līdzvērtīgā reģistrā ārvalstīs) vai noslēgt sabiedrības līgumu līdz iepirkuma līguma noslēgšanai. Šajā gadījumā personu apvienība iesniedz apliecinājumu brīvā formā par gatavību reģistrēties komercreģistrā (vai līdzvērtīgā reģistrā ārvalstīs) vai noslēgt sabiedrības līgumu, ja tai tiks piešķirtas līguma slēgšanas tiesības.
4. Degvielai jāatbilst Ministru kabineta 2000.gada 26. septembra noteikumu Nr.332 “Noteikumi par benzīna un dīzeļdegvielas atbilstības novērtēšanu” prasībām.
5. Pretendents ziemas sezonā nodrošinās dīzeļdegvielas aukstumnoturību līdz temperatūrai – 32°C.
6. Pretendentam jānodrošina degvielas iegāde ar degvielas kartēm (pēcapmaksa ar pārskaitījumu).
7. Pretendents piedāvā bezmaksas degvielas karšu izgatavošanu un izsniegšanu Pasūtītājam.
TEHNISKĀ SPECIFIKĀCIJA
1. Paredzētais degvielas apjoms un degvielu karšu daudzums

	Nosaukums
	Degvielas apjomi (litri)
	Izsniedzamo degvielas karšu skaits

	
	Benzīns AI-95E
	Dīzeļdegviela 
	

	Degvielas iegāde
	16780
	284420
	33


1.1. Tehniskās specifikācijas 1.punktā minētie degvielas iegādes apjomi ir noteikti orientējoši. Pasūtītājs saglabā tiesības iepirkuma līguma darbības laikā samazināt kopējo degvielas iegādes apjomu atkarībā no nepieciešamības un finansiālajām iespējām.
2. Tehniskās prasības degvielai :
2.1. Degvielai jāatbilst spēkā esošo Latvijas nacionālo standartu, kā arī citu normatīvo dokumentu prasībām, tajā skaitā:
-LVS EN 228:2013 “Automobiļu degvielas. Bezsvina benzīns. Prasības un testēšanas metodes”;    
-LVS EN 590:2014 “Automobiļu degvielas. Dīzeļdegviela. Prasības un testēšanas metodes”;
-Ministru kabineta 2000. gada 26. septembra noteikumi Nr.332 „Noteikumi par benzīna un dīzeļdegvielas atbilstības novērtēšanu”.

2.2. Dīzeļdegvielai ziemas sezonā jāatbilst aukstuma noturībai vismaz līdz - 32 ºC temperatūrai. 
2.3. Pretendents nodrošina minētajiem standartiem un normām atbilstošas kvalitātes Degvielu visā līguma darbības laikā.
3. Norēķinu kārtībai izvirzītās prasības:
3.1. Nodrošināt iespēju norēķinus veikt ar Degvielas kartēm, tās izgatavot un izsniegt Pasūtītājam bez maksas 7 (septiņu) dienu laikā pēc Pasūtītāja rakstveida pieteikuma saņemšanas.

3.2. Pretendentam jānodrošina, lai degvielas kartēm būtu iespējams noteikt mēneša limitus.

3.3. Pretendentam ir jānodrošina degvielas kartes ar identifikācijas kodiem (PIN kodiem);

3.4. Par katru Degvielas saņemšanas gadījumu degvielas uzpildes stacijā izsniegt Pasūtītāja pārstāvim (Degvielas kartes lietotājam) kases izdruku – čeku.

3.5. Līdz katra mēneša 5. (piektajam) datumam iesniegt Pasūtītājam pārskatu par visu Degvielas karšu konta stāvokli, rēķinu izrakstīt pamatojoties uz izdrukām - čekiem un ikmēneša pārskatu par visu degvielas karšu konta stāvokli, rēķinus apmaksāt vienreiz mēnesī, ar pēcapmaksu, 20 (divdesmit dienu) laikā no rēķina un ikmēneša pārskata par visu degvielas karšu konta stāvokli saņemšanas.
4. Degvielas uzpildes staciju (DUS)  teritoriālajam izvietojumam izvirzītās prasības:

4.1. Nodrošināt Pasūtītājam iespēju iegādāties degvielu pretendentam pieejamās DUS visā Latvijas Republikas teritorijā, t.sk. Preiļos, Rēzeknē, Daugavpilī, Jēkabpilī, Rīgā, kā arī Baltijas valstīs (Lietuvā un Igaunijā) saskaņā ar norēķinu kārtībai izvirzītajām prasībām.
4.2. Degvielas uzpildi DUS nodrošināt 24 (divdesmit četras) stundas diennaktī 7 (septiņas) dienas nedēļā, saskaņā ar Pārdevēja piedāvājumā iesniegto DUS sarakstu.

4.3. Jāiesniedz Pretendenta rīcībā esošo degvielas uzpildes staciju (DUS) saraksts.
5. Ar līguma saistību izpildi radušos trūkumu novēršana: ne ilgāk, kā 5 (piecu) darba dienu laikā no pretenzijas saņemšanas.

6. Degvielas kvalitātes nodrošināšanas prasības:

6.1. Nekvalitatīvas Degvielas piegādes gadījumā, kā rezultātā Pasūtītājam, saistībā ar autotransporta remontu vai tā lietošanu ir radušies izdevumi, kas apstiprināti ar atbilstošu ekspertīzes atzinumu, Pretendentam (Pārdevējam) jāatlīdzina Pasūtītājam radušos zaudējumus normatīvajos aktos noteiktajā kārtībā. 

6.2. Mainoties Latvijas Republikā pastāvošajiem normatīviem vai standartiem attiecībā uz degvielas kvalitāti, degvielai jāatbilst jaunajiem kritērijiem, neatkarīgi no degvielas nosaukuma iespējamās maiņas.

7. Papildus pakalpojumi DUS 
7.1. Brīvi pieejama gaisa spiediena mērīšanas ierīce riepu spiediena korekcijai (bezmaksas pakalpojums);
7.2. Auto mazgāšanas pakalpojumi.
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

